b'\n_START_ARTICLE_\nAleasa\n_START_SECTION_\nRezumat\n_START_PARAGRAPH_\nCartea \xc3\xaencepe cu ziua lui Zoey, 24 decembrie._NEWLINE_\xc8\x98coala este scuturat\xc4\x83 de moartea profesoarei de teatru, Patricia Nolan, crucificat\xc4\x83 \xc8\x99i cu un citat din biblie prins al\xc4\x83turi de ea. Zoey \xc3\xaei b\xc4\x83nuie\xc8\x99te pe Oamenii Credin\xc8\x9bei \xc8\x99i, ca r\xc4\x83spuns, Neferet \xc3\xaent\xc4\x83re\xc8\x99te m\xc4\x83surile de securitate ale \xc8\x99colii. Hot\xc4\x83r\xc3\xa2t\xc4\x83 s\xc4\x83 \xc3\xaencheie situa\xc8\x9bia ei romantic\xc4\x83 confuz\xc4\x83, Zoey se strecoar\xc4\x83 afar\xc4\x83 din Casa Nop\xc8\x9bii, ca s\xc4\x83 se despart\xc4\x83 de Heath - f\xc4\x83r\xc4\x83 succes. La \xc3\xaentoarcere se \xc3\xaent\xc3\xa2lne\xc8\x99te cu Stevie Rae \xc8\x99i-\xc8\x99i d\xc4\x83 seama c\xc4\x83 aceasta continu\xc4\x83 s\xc4\x83 se aga\xc8\x9be de ni\xc8\x99te r\xc4\x83m\xc4\x83\xc8\x99i\xc8\x9be de umanitate. Ca s\xc4\x83 o ajute, Zoey o convinge pe Afrodita s\xc4\x83 o ajute, aceasta fiind singura persoan\xc4\x83 pe l\xc3\xa2ng\xc4\x83 Zoey c\xc4\x83reia vampirii adul\xc8\x9bi nu-i pot citi g\xc3\xa2ndurile. Acestea o ascund pe Stevie Rae \xc3\xaen casa p\xc4\x83rin\xc8\x9bilor Afroditei, aprovizion\xc3\xa2nd-o cu pungi de s\xc3\xa2nge ca s\xc4\x83 c\xc3\xa2\xc8\x99tige timp pentru a g\xc4\x83si o cale de a o vindeca._NEWLINE_Ca lider al Fiicelor \xc3\x8entunecate, Zoey trebuie de asemenea s\xc4\x83 aleag\xc4\x83 pe cineva care s\xc4\x83 reprezinte P\xc4\x83m\xc3\xa2ntul \xc3\xaen cerc \xc8\x99i o alege pe Afrodita, spre nepl\xc4\x83cerea prietenilor ei, dup\xc4\x83 ce Nyx \xc3\xaei d\xc4\x83ruie\xc8\x99te \xc8\x99i ei putere asupra elementului. \xc3\x8en paralel, Zoey se simte tot mai str\xc4\x83in\xc4\x83 de Erik, cu fiecare minciun\xc4\x83 pe care trebuie s\xc4\x83 o spun\xc4\x83 pentru a ascunde rela\xc8\x9bia ei tot mai puternic\xc4\x83 cu profesorul Loren Blake. \xc3\x8en noaptea \xc3\xaen care Erik termin\xc4\x83 transformarea, Zoey \xc3\xae\xc8\x99i pierde virginitatea cu Loren \xc8\x99i creeaz\xc4\x83 o Leg\xc4\x83tur\xc4\x83 cu el, rup\xc3\xa2nd-o pe cea pe care o avea cu Heath. \xc3\x8en mod nea\xc8\x99teptat, Erik d\xc4\x83 peste ei \xc8\x99i o p\xc4\x83r\xc4\x83se\xc8\x99te pe Zoey, furios \xc8\x99i r\xc4\x83nit. Zoey pleac\xc4\x83 s\xc4\x83-\xc8\x99i adune prietenii ca s\xc4\x83 le explice despre Stevie Rae \xc8\x99i ca s\xc4\x83 formeze un cerc ca s\xc4\x83 o vindece. Pe drum \xc3\xael aude pe Loren vorbind cu Neferet \xc8\x99i realizeaz\xc4\x83 c\xc4\x83 aceasta l-a pus s\xc4\x83 o seduc\xc4\x83 pentru a o \xc3\xaendep\xc4\x83rta de prietenii ei, \xc8\x99i Neferet este cea pe care o iube\xc8\x99te cu adev\xc4\x83rat._NEWLINE_\xc3\x8endurerat\xc4\x83, Zoey pleac\xc4\x83 totu\xc8\x99i s\xc4\x83-\xc8\x99i fac\xc4\x83 datoria \xc8\x99i-i adun\xc4\x83 pe Damien, Gemene \xc8\x99i Afrodita la sejarul de l\xc3\xa2ng\xc4\x83 ie\xc8\x99irea secret\xc4\x83 din \xc8\x99coal\xc4\x83. Aceasta \xc3\xaencepe s\xc4\x83 le vorbeasc\xc4\x83, dar, \xc3\xaen mod nea\xc8\x99teptat, Stevie Rae sose\xc8\x99te prea devreme \xc8\x99i prietenii lui Zoey se simt tr\xc4\x83da\xc8\x9bi, dar accept\xc4\x83 s\xc4\x83 termine ritualul. C\xc3\xa2nd Zoey e pe punctul de a invoca P\xc4\x83m\xc3\xa2ntul, Stevie Rae o atac\xc4\x83 pe Afrodita, sim\xc8\x9bindu-se \xc3\xaenlocuit\xc4\x83. Aproape o omoar\xc4\x83, dar se opre\xc8\x99te la timp \xc8\x99i c\xc3\xa2nd se ridic\xc4\x83 ceilal\xc8\x9bi pot vedea c\xc4\x83 aceasta are tatuajele complete ale unui vampir adult, doar ro\xc8\x99ii, fiind prima din aceast\xc4\x83 nou\xc4\x83 specie. \xc3\x8en contrast, Afrodita \xc3\xae\xc8\x99i pierdut Semnul, redevenind om, ceva nemaiauzit. \xc3\x8entre ele se formeaz\xc4\x83 o Leg\xc4\x83tur\xc4\x83 \xc8\x99i Afrodita fuge \xc3\xaengrozit\xc4\x83 de la Casa Nop\xc8\x9bii, cu Stevie Rae pe urmele ei._NEWLINE_R\xc4\x83mas\xc4\x83 singur\xc4\x83 cu Damien \xc8\x99i Gemenele, Zoey \xc3\xaencearc\xc4\x83 s\xc4\x83 le explice motivele alegerilor ei. Are succes ini\xc8\x9bial, p\xc3\xa2n\xc4\x83 la venirea lui Erik, care le poveste\xc8\x99te despre rela\xc8\x9bia ei cu Loren, distrug\xc3\xa2nd orice urm\xc4\x83 de \xc3\xaencredere pe care o mai aveau \xc3\xaen ea. Pe drumul de \xc3\xaentoarcere Zoey este cuprins\xc4\x83 de spasme. Ulterior afl\xc4\x83 c\xc4\x83 Loren a fost omor\xc3\xa2t asemenea Patriciei Nolan, \xc8\x99i Zoey fusese afectat\xc4\x83 de ruperea Leg\xc4\x83turii. Din aparent\xc4\x83 durere cauzat\xc4\x83 de moartea acestuia Neferet declar\xc4\x83 r\xc4\x83zboi oamenilor. Realiz\xc3\xa2nd c\xc4\x83 ac\xc8\x9biunile lui Neferet sunt periculoase \xc8\x99i impredictibile, Zoey se adun\xc4\x83 \xc8\x99i o antagonizeaz\xc4\x83 pe Neferet, ca s\xc4\x83 o induc\xc4\x83 s\xc4\x83 se controleze.'